

Αρκαλοχώρι, 11/ 11 /2024

Προς: ΜΜΕ

**ΔΕΛΤΙΟ ΤΥΠΟΥ**

**Aνακοίνωση Δήμου Μινώα Πεδιάδας για την τακτοποίηση ληξιπρόθεσμων οφειλών**

Ο Δήμος Μινώα Πεδιάδας καλεί όσους έχουν ληξιπρόθεσμες οφειλές προς το Δήμο, να προβούν άμεσα σε τακτοποίηση τους, με τις ακόλουθες επιλογές:

1. Με εφάπαξ καταβολή της οφειλής και απαλλαγή κατά ποσοστό 100% των προσαυξήσεων μετά από αίτηση του οφειλέτη και απόφαση της Δημοτικής Επιτροπής

2. Με ρύθμιση έως και 60 δόσεις, (με ελάχιστο ποσό δόσης € 50,00 / μήνα (άρθρο 25, Ν.5143/24). Στην περίπτωση αυτή για όσους πληρούν τα κριτήρια του ευάλωτου οφειλέτη και έχουν εκδώσει σχετική βεβαίωση (περ. β του άρθρου 217 του Ν.4738/2010, προβλέπεται απαλλαγή σημαντικού μέρους των προσαυξήσεων.

Ειδικά για τις οφειλές από άρδευση πρέπει να καταβληθεί ποσό 10% επί της συνολικής οφειλής. Ως καταληκτική ημερομηνία αιτήσεων υπαγωγής στη ρύθμιση οφειλών ορίζεται η 31η Ιανουαρίου 2025, μετά την οποία θα ισχύσουν οι διατάξεις για την πάγια ρύθμιση.

Για όσους δεν προσέλθουν να τακτοποιήσουν την οφειλή τους έως την ανωτέρω ημερομηνία, ο Δήμος είναι εκ του νόμου υποχρεωμένος να προβεί άμεσα σε αναγκαστικά μέτρα είσπραξης, ανάθεση είσπραξης των οφειλών στην αρμόδια Δ.Ο.Υ., δικαστική διεκδίκηση της οφειλής (με έκδοση διαταγής πληρωμής και κατάσχεση του ποσού από τραπεζικό λογαριασμό).

Επιπλέον για τις ληξιπρόθεσμες οφειλές που αφορούν την άρδευση ισχύουν όσα αναφέρονται στον Κανονισμό Άρδευσης για την αφαίρεση υδρομέτρων.